2  ต.ค. 60  ผู้สื่อข่าวรายงานว่า เวลา 11.00  น. กองกำลังรักษาความสงบประจำจังหวัดหนองคาย นำโดย ร้อยเอกจำนงค์ แสงกุดเรือ นายทหารยุทธการ พร้อมเจ้าหน้าที่จากหน่วยงานที่เกี่ยวข้อง ได้ลงพื้นที่สำรวจความเสียหายหลังได้เกิดพายุลมแรงและฝนตกลงมาอย่างหนักในพื้นที่อำเภอเมืองหนองคาย ตั้งแต่เมื่อเวลาประมาณ  02.30  น. ที่ผ่านมา พายุลมแรงได้พัดจนทำให้เกิดความเสียหายเป็นบริเวณกว้าง ทั้งต้นไม้หักโค่น ป้ายคัทเอาท์ และเวทีที่จะใช้ในการจัดงานเทศกาลออกพรรษาบั้งไฟพญานาค ถูกพายุลมแรงพัดพัง